Branitelji u Savskoj nekoliko su sati nstrpljivo očekivali posjet predsjednice Kolinde Grabar Kitarović. U isto vrijeme s druge strane je pak muškarac koji se predstavio kao Marko Grahovac prosvjedovao protiv nezaposlenosti. Branitelji su burno reagirali na njegov prosvjed

Prema snimci događaja ovako je u grubim crtama izgledao verbalni sukob prosvjednika i branitelja, koji više od stotinu dana prosvjeduju ispod šatora u Savskoj 66. Mladić je svoj performance započeo govorom o besperspektivnosti mladih ljudi u ovoj zemlji, ogorčen jer su svoju sreću otišli potražiti u inozemstvu umjesto da su ostali u Hrvatskoj boriti se za svoja prava, kao što to čine branitelji. Neki od njih, uglavnom žene, došli su mu prigovoriti da što je došao tu te zašto se zbog svoje nezaposlenosti ne proziva Milanovića i Josipovića (iako je ovaj drugi više ne obnaša državne funkcije). Mladić im je odgovorio da kad bi HDZ vratio sve ono što je opljačkao da bi bilo za sve – i za nezaposlene i za branitelje. Tri žene su mu se približile i počele mu prigovarati zbog transparenta koji je imao na sebi: 'Karamarko odi doma'. 'Zašto si to stavio na sebe, zar ne znaš da će nam uskoro doći predsjednica? Šta hoćeš da ona to vidi…', kudile su mladića. On je uzvratio: 'Kolinda je sve lagala. Kakve veze predsjednica ima s gospodarstvom? Nikakve'. Njegove riječi su razljutile okupljene koji su mu poručili da se makne, da ga ne žele u blizini. On im je replicirao pitanjem: Što vam ja smetam? Pravo je pitanje: zašto ja vama smetam?.